ສຽງປືນ ແລະສຽງເຮືອບິນລົບ ຍັງໄດ້ຍິນ ຈາກການສູ້ລົບ ຢູ່ເມືອງ Kobani 
ຍັງໄດ້ຍິນສຽງປືນ ແລະສຽງເຮືອບິນລົບ ຈາກເມືອງ Kobani ຂອງຊີເຣຍ ອັນ​ເປັນ​ສັນຍານໃຫ້ຮູ້​ ເຖິງການຕໍ່ສູ້ ​ຂອງພວກຊາວເຄີດ ຕ້ານກຸ່ມ​ຫົວ​ຮຸນ​ແຮງ ລັດ​ອິສລາມ.
ການສູ້ລົບຍັງດຳເນີນຢູ່ຕໍ່ມາທີ່ເມືອງ Kobani ໃນພາກເໜືອ ຂອງຊີເຣຍ ໃນວັນອັງຄານມື້ນີ້ ໂດຍໄດ້ຍິນສຽງທີ່ເຄີຍໄດ້ຍິນ ມາແລ້ວນັ້ນກໍຄືສຽງປືນແລະສຽງເຮືອ ບິນລົບບິນຢູ່ເທິງຟ້າ ອັນເປັນສັນຍານໃຫ້ຮູ້ໃນຄວາມພະຍາຍາມເພື່ອປ້ອງກັນບໍ່ ໃຫ້ພວກຫົວຮຸນແຮງລັດອິສລາມ ເຂົ້າຍຶດເອົາເມືອງດັ່ງກ່າວ ຈາກກອງກຳລັງ ຊາວເຄີດ ບັນດາກ້ອງຖ່າຍພາບ ທີ່ຕັ້ງຢູ່ກົງກັນຂ້າມ ຢູ່ໃນເຂດຊາຍ ແດນ ຂອງເທິກີ ໄດ້ບັນທຶກໃນອັນທີ່ປາກົດວ່າເປັນການໂຈມ ຕີທາງອາກາດຮອບໃໝ່ ໂດຍກຸ່ມແນວ ໂຮມພາຍໃຕ້ການນຳ ພາຂອງສະຫະລັດ ທີ່ໄດ້ແນເປົ້າໝາຍ ໃສ່ກຸ່ມລັດອິສລາມ ໃນຊີເຣຍເປັນເວລາກວ່ານຶ່ງເດືອນມາແລ້ວ ຮູບພາບວີດີໂອຮວມທັງສຽງເຮືອບິນລົບອາຍ ພົ່ນ ທີ່ບິນຜ່ານໄປ ຫລັງຈາກນັ້ນ ກໍໄດ້ມີສຽງລະເບີດຂະໜາດແຮງ ທີ່ສົ່ງແປວຄວັນກຸ່ມ ຂຶ້ນສູ່ທ້ອງຟ້າ ບັນດານັກລົບຊາວເຄີດຄາດວ່າ ກຳລັງ peshmerga ຈາກເຂດ Kurdistan ຂອງອີຣັກ ຈະມາເຖິງເພື່ອຮ່ວມສູ້ລົບ ທີ່ເມືອງ Kobani ພາຍໃນຕົ້ນອາທິດນີ້ ຝຸງບິນຂອງແນວໂຮມ ຍັງໄດ້ປະຕິບັດງານໂຈມຕີທາງອາກາດຢູ່ທີ່ອີຣັກ ຊຶ່ງເປັນ ເພື່ອນ ບ້ານ ໃນຄວາມພະຍາຍາມ ເພື່ອຊ່ວຍໃຫ້ກຳລັງອີຣັກຍຶດຄືນເອົາດິນແດນ ຈາກພວກຫົວ ຮຸນແຮງ Sunni ທີ່ໄດ້ບຸກໂຈມຕີແລະຍຶດເອົາຂົງເຂດອັນກວ້າງໃຫຍ່ໃນພາກເໜືອ ແລະ ພາກຕາເວັນຕົກຂອງປະເທດ ໃນເດືອນກໍລະກົດ ແລະສິງຫາທີ່ຜ່ານມານີ້